L 338/58 Den Europæiske Unions Tidende 19.12.2009 KOMMISSIONENS FORORDNING (EU) Nr. 1260/2009 af 18. december 2009 om ændring af bilag I, II, IV og VI til Rådets forordning (EF) nr. 517/94 om den fælles ordning for indførsel af tekstilvarer fra en række tredjelande, som ikke er omfattet af bilaterale aftaler, protokoller eller andre arrangementer eller af andre specifikke fællesskabsregler for indførsel EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 517/94 af 7. marts 1994 om den fælles ordning for indførsel af tekstil- varer fra en række tredjelande, som ikke er omfattet af bilaterale aftaler, protokoller eller andre arrangementer eller af andre specifikke fællesskabsregler for indførsel (1), særlig artikel 28, og ud fra følgende betragtninger: (1) — Den bilaterale aftale mellem Det Europæiske Fællesskab og Republikken Belarus om handel med tekstilvarer i 2009 udløber den 31. december 2009. Der blev ikke opnået fælles forståelse med Belarus om fornyelse af denne aftale. Belarus skaber en toldunion med Rusland og Kasakhstan og mener ikke, at det er muligt fortsat at give præferenceadgang til markedet i Belarus for tekstil- varer og beklædningsgenstande, der eksporteres fra EU. Følgelig anses det for passende, at Belarus bliver omfattet af anvendelsesområdet for forordning (EF) nr. 517/94. Forordning (EF) nr. 517/94 bør derfor ændres i overens- stemmelse hermed. (2) — Ændringer til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (?) påvirker også visse koder i bilag I til forordning (EF) nr. 517/94. (3) — Foranstaltningerne i denne forordning er i overensstem- melse med udtalelse fra det tekstiludvalg, der er nedsat i medfør af artikel 25 i forordning (EF) nr. 517/94 — VEDTAGET FØLGENDE FORORDNING: Artikel 1 Bilag I, II, IV og VI til forordning (EF) nr. 517/94 ændres som fastsat i bilaget til denne forordning. Artikel 2 Denne forordning træder i kraft på syvendedagen efter offent- liggørelsen i Den Europæiske Unions Tidende. Den anvendes fra den 1. januar 2010. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 18. december 2009. (1) EFT L 67 af 10.3.1994, s. 1. På Kommissionens vegne José Manuel BARROSO Formand (?) EFT L 256 af 7.9.1987, s. 1.